Sauehode funnet i sentrum

Fredag morgen lå dette sauehodet på Smørsbroen i Bergen sentrum. Det stammer trolig fra en metalkonsert på Verftet kvelden før.

Publisert Publisert 19. februar 2016

MYSTERIUM: Hvem som har plassert dette sauehodet på Smørsbroen i Bergen sentrum er et mysterium. Foto: RUNE SÆVIG

Denne artikkelen er over fire år gammel

— Vi fikk melding fra en person klokken 06.55 om sauehodet og varslet vegtrafikksentralen. De skal hente det, sa Frode Kolltveit, politiets operasjonsleder i Bergen, til BT ved 09-tiden fredag morgen.

Sauheodet ligger plassert på Smørsbroen i Markeveien i Bergen sentrum. Foto: RUNE SÆVIG

Hodet ligger i Markeveien, nær Smørsbroen, mellom Torgallmenningen og Nordnes. Kolltveit aner ikke hvorfor det er blitt plassert der.

Les også: Døv hund arrestert

— Det er ikke godt å si hva som har skjedd, sier han. — Det er ikke godt å si hva som har skjedd, sier han.

- Grotesk

Om ikke folk akkurat ble lamslått, reagerte imidlertid mange på det de så. BTs fotograf var på stedet like før klokken 09.00. Han forteller at sauehodet naturlig nok vekker oppsikt blant forbipasserende.

— Noen kvepper til og stirrer på det, andre fortsetter forbi. Det er jo noe spesielt, sier fotografen.

— Det ser relativt grotesk ut. Det står en mann med mobiltelefon og fotograferer det nå, sier en forretningsdrivende i strøket til BT klokken 09.14.

- Ikke bra

BT har vært i kontakt med vegtrafikksentralen, som opplyser at de har varslet sine mannskap.

— Hodet må fjernes, det er jo ikke bra at det ligger der, sier Marius Råve, trafikkoperatør ved vegtrafikksentralen.

Sauheodet ble fjernet ved 09.20-tiden.

Metalkonsert på Verftet

Flere personer har kontaktet BT og opplyst at hodet sannsynligvis stammer fra konserten med black metal-bandet Gorgoroth. De hadde konsert på Verftet torsdag kveld under metalfestivalen Blastfest. BT har vært i kontakt med en person som var på konserten.

Les også: Ta vår metalquiz her

Han forteller at scenen var dekorert med sauehoder. Han forteller at scenen var dekorert med sauehoder.

— Trolig har noen tatt det med seg i kaoset etter konserten, sier mannen.

Arrangørene for Blastfest har ikke vært tilgjengelig for kommentar.

Vet du noe om saken? Send e-post til 2211@bt.no!

Publisert Publisert: 19. februar 2016 08:51 Oppdatert: 19. februar 2016 11:05